ΚΑΝΟΝΙΣΜΟΣ (ΕΚ) αριθ. 1287/98 ΤΗΣ ΕΠΙΤΡΟΠΗΣ της 22ας Ιουνίου 1998 για τροποποίηση του κανονισμού (ΕΚ) αριθ. 2190/96 περί λεπτομερειών εφαρμογής του καθεστώτος επιστροφών κατά την εξαγωγή στον τομέα των οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), όπως τροποποιήθηκε από τον κανονισμό (ΕΚ) αριθ. 2520/97 της Επιτροπής (2), και ιδίως το άρθρο 35 παράγραφος 11,

Εκτιμώντας:

ότι ο κανονισμός (ΕΚ) αριθ. 2190/96 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 213/98 (4), καθόρισε τις λεπτομέρειες εφαρμογής του κανονισμού (ΕΟΚ) αριθ. 1035/72 του Συμβουλίου (5), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (6), όσον αφορά το καθεστώς επιστροφών κατά την εξαγωγή στον τομέα των οπωροκηπευτικών 7

ότι οι εν λόγω λεπτομέρειες εφαρμογής εφαρμόζονται επίσης στο πλαίσιο του κανονισμού (ΕΚ) αριθ. 2200/96, και ότι πρέπει να επέλθουν ορισμένες τροποποιήσεις για τη βελτίωσή τους 7

ότι πρέπει να τροποποιηθούν οι αναφορές στον κανονισμό (ΕΟΚ) αριθ. 1035/72 ο οποίος καταργήθηκε και αντικαταστάθηκε από τον κανονισμό (ΕΚ) αριθ. 2200/96 και ότι πρέπει, επομένως, να τροποποιηθούν οι αναφορές στον κανονισμό (ΕΚ) αριθ. 1035/72, από τις αντίστοιχες αναφορές στον κανονισμό (ΕΚ) αριθ. 2200/96 7

ότι, πρέπει, για λόγους απλοποίησης, να προβλεφθεί για τα συστήματα Α1 και Α2 ενιαία εγγύηση που καθορίζεται εκ των προτέρων 7

ότι, πρέπει, για την αποτελεσματικότητα του καθεστώτος, να μειωθεί η προθεσμία διαβίβασης της κοινοποίησης των αιτήσεων πιστοποιητικών Α2 από τα κράτη μέλη στην Επιτροπή 7

ότι πρέπει να ενημερωθούν οι κωδικοί της συνδυασμένης ονοματολογίας σύμφωνα με εκείνους που περιλαμβάνονται στον κανονισμό (ΕΚ) αριθ. 2086/97 της Επιτροπής, της 4ης Νοεμβρίου 1997, που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (7), όπως τροποποιήθηκε από τον κανονισμό (ΕΚ) αριθ. 1148/98 (8) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2190/96 τροποποιείται ως εξής:

1. Στον τίτλο, η αναφορά «του κανονισμού (ΕΟΚ) αριθ. 1035/72 του Συμβουλίου» αντικαθίσταται από την αναφορά «του κανονισμού (ΕΚ) αριθ. 2200/96 του Συμβουλίου».

2. Το άρθρο 1 τροποποιείται ως εξής:

α) στην παράγραφο 1, η αναφορά «στο άρθρο 26 του κανονισμού (ΕΟΚ) αριθ. 1035/72» αντικαθίσταται από την αναφορά «στο άρθρο 35 του κανονισμού (ΕΚ) αριθ. 2200/96» 7

β) στην παράγραφο 3, η αναφορά «στο άρθρο 33 του κανονισμού (ΕΟΚ) αριθ. 1035/72» αντικαθίσταται από την αναφορά «στο άρθρο 46 του κανονισμού (ΕΚ) αριθ. 2200/96».

3. Στο άρθρο 2 παράγραφος 1, το δεύτερο εδάφιο καταργείται.

4. Το άρθρο 3 τροποποιείται ως εξής:

α) στην παράγραφο 1 το τρίτο εδάφιο καταργείται 7

β) στην παράγραφο 3, οι όροι «την τρίτη εργάσιμη ημέρα» αντικαθίστανται από τους όρους «τη δεύτερη εργάσιμη ημέρα».

5. Στο άρθρο 4 προστίθεται η ακόλουθη παράγραφος 2α:

«2α. Οι αιτήσεις πιστοποιητικών συνοδεύονται από σύσταση εγγύησης 10 Ecu ανά καθαρό τόνο εντός των ορίων του ύψους της επιστροφής. Για την εφαρμογή της διάταξης αυτής το ύψος της επιστροφής που πρέπει να ληφθεί υπόψη για το σύστημα Α2 είναι το ενδεικτικό ύψος της επιστροφής».

6. Στο άρθρο 6 παράγραφος 2, το τρίτο εδάφιο αντικαθίσταται από το ακόλουθο εδάφιο:

«Κατά την έννοια του άρθρου 13α δεύτερο εδάφιο του κανονισμού (ΕΟΚ) αριθ. 3719/88, ως κατηγορίες νοούνται οι κλάσεις των ακόλουθων προϊόντων:

- ντομάτες που υπάγονται στον κωδικό ΣΟ 0702 00 00,

- αμύγδαλα χωρίς κέλυφος που υπάγονται στον κωδικό ΣΟ 0802 12,

- φουντούκια που υπάγονται στους κωδικούς ΣΟ 0802 21 και 0802 22,

- κοινά καρύδια με κέλυφος που υπάγονται στον κωδικό ΣΟ 0802 31,

- πορτοκάλια που υπάγονται στον κωδικό ΣΟ 0805 10,

- κλιμεντίνες που υπάγονται στον κωδικό ΣΟ 0805 20 10,

- monteales και satsumas που υπάγονται στον κωδικό ΣΟ 0805 20 30,

- μανταρίνια και wilkings που υπάγονται στον κωδικό ΣΟ 0805 20 50,

- tangerines που υπάγονται στον κωδικό ΣΟ 0805 20 70,

- άλλα παρόμοια υβρίδια εσπεριδοειδών που υπάγονται στον κωδικό ΣΟ 0805 20 90,

- λεμόνια που υπάγονται στον κωδικό ΣΟ 0805 30 10,

- πρασινολέμονα (limes) που υπάγονται στον κωδικό ΣΟ 0805 30 90,

- επιτραπέζια σταφύλια που υπάγονται στον κωδικό ΣΟ 0806 10 10,

- μήλα που υπάγονται στον κωδικό ΣΟ 0808 10,

- ροδάκινα και νεκταρίνια που υπάγονται στον κωδικό ΣΟ 0809 30».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται στις 24 Ιουνίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουνίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 1.

(2) ΕΕ L 346 της 17. 12. 1997, σ. 41.

(3) ΕΕ L 292 της 15. 11. 1996, σ. 12.

(4) ΕΕ L 22 της 29. 1. 1998, σ. 8.

(5) ΕΕ L 118 της 20. 5. 1972, σ. 1.

(6) ΕΕ L 132 της 16. 6. 1995, σ. 8.

(7) ΕΕ L 312 της 14. 11. 1997, σ. 1.

(8) ΕΕ L 159 της 3. 6. 1998, σ. 38.